اسماعيل ادهم

اسماعيل احمد اسماعيل ابراهيم أدهم (13 يناير 1911 - 23 يوليه 1940)مجلة الرسالة : السنة التامنة، المجلد التانی، ص 1241، والأعلام الشرقية (ص 860).

كاتب مصرى. اتولد و اتعلم فى الاسكندرية.islamway.com و اخد الدكتوراه فى موسكو سنة 1931 . و هو واحد من الكتاب القليلين فى "الوطن العربي" اللى اعلنو الحادهم و كتبو عنه. اشهر مؤلفاته كتاب بعنوان "ليه أنا ملحد؟" . اسماعيل ادهم كان بيعانى من اكتئاب شديد جاله بعد قراية اعمال آرثر شوبنهاور و كيركجارد. اللى كان سبب فى انتحاره بعد كده.

 موته 
 رواية الانتحار 
مات الساعه2 بالليل يوم التلات 23 يوليه 1940، على شط البحر فى اسكندريه، كان اسماعيل ادهم ماشى جنب الشط و فى ايديه شوكولاته بياكل منها و كان بيفرق منها على الاطفال اللى بيقابلهم فى سكته، وفجأة لقاه الناس بيرمى نفسه فى البحر، حاول بعض الناس انهم ينقذوه لكن كل المحاولات فشلت. بعد كذا ساعة نجح البوليس والمطافى باخراج جثته من المايه ولقى البوليس فى جيبه رساله شخصيه منه لرئيس النيابه بيقوله فيها انه انتحر لزهده فى الحياه وكرهه ليها.كتاب (مشاهير وظرفاء القرن العشرين)،هانى الخير، ص 65

 روايه تانيه عن وفاته 
فى عدد مجلة «الرسالة» المصرية رقم 366 بتاريخ 8 يوليه 1940 اتنشر لاسماعيل ادهم مقال علمى فى اربع صفحات مليان معادلات فيزيا معقده سماه (البناء الكهربى للذره) THE ELECTRICAL STRUCTURE OF THE ATOM ، بيقول فيه إن اللى توصله العالم الألمانى «هينزنبرغ» هو اثبته قبلها بسنين فى معامل البحث العلمى فى موسكو. و إن اللى أعلنه البروفيسور الروسى «سكوبلزن» سنة 1938 بينسجم مع مبادئ الفيزيا الحديثه اللى اثبتها سنة 1933.

بعد ايام قليله من نشر المقال ده اتعلنت وفاة د.اسماعيل احمد أدهم غرقا على شط «جليم» بالاسكندرية، واتقال انهم لقوا فى جيبه رساله بيقول فيها انه انتحر وبيطلب تشريح جثته ومخه وحرق جثمانه بدل دفنه. ومعروف أن دعوى الانتحار هيا اقدم و أشهر طرق الاغتيال عند المخابرات. والغريب إن الرساله ما اتبلتش من ماية البحر مع انها كانت فى جيبه لما غرق، وكمان اللى بيطلب تشريح جثته ودماغه مش هيرمى نفسه فى البحر عشان ياكله السمك او تختفى جثته.

وبعدها أعلن أخوه د.ابراهيم أدهم أن كل أوراق وكتب و أبحاث د.اسماعيل ومنها 3 كتب فى الفيزيا والذره اختفت فى ظروف غامضة ومحدش يعرف مكانها.

عدم الاهتمام بحادثة وفاة الدكتور اسماعيل ادهم اول عالم ذره مصرى وراه بعض الاسباب منها : إن انتحاره او قتله حصل قبل ما يرموا على اليابان قنابل ذريه بخمس سنين، فمكانش حد فى مصر يعرف أهمية علوم الذره اللى كتب عنها د.أدهم، كمان بسبب إنه كان ملحد و أعلن عن افكاره فى كتيب سماه ليه أنا ملحد؟ - وده كان نفس عنوان كتاب للفيلسوف البريطانى برتراند رسل كتبه بعدين – وده خللى كتير يشمتو فى موته كعقاب ربانى ليه على الحاده و علشان كده مفيش داعى يهتمو بالموضوع او يناقشوه.من قتل أول عالم ذره عربى؟

 مصادر 

تصنيف:مواليد 1911
تصنيف:وفيات 1940
تصنيف:منتحرين
تصنيف:اسكندرانيه
تصنيف:ملحدين مصريين
تصنيف:منتقدين للاسلام
تصنيف:لادينيين
تصنيف:وفيات غامضة